**Ne felejtsd el, hogy a vázlatot és a fogalmakat, évszámokat
bele kell írni a füzetbe!**

**Vázlat**

**A Kádár – korszak vége**

**1).** Az 1980-as évek közepére a Szovjetunió meggyengülésével csökkent **Magyarország függése Moszkvától.
A gazdaság válsága tovább mélyült.**Az adósságcsapda következtében az ország egyre erősebben függött a Nyugattól.
**Ezek a folyamatok elősegítették az ellenzék kialakulását.**

**2).** Az 1980-as évek végén az írók vezetésével megalakult a **Magyar Demokrata Fórum (MDF), a másik csoportból pedig létrejött a Szabad Demokraták Szövetsége (SZDSZ).**Harmadik ellenzéki szervezetként ifjú jogászok létrehozták a **Fiatal Demokraták Szövetségét (Fidesz).**Az ellenzék hamarosan kimondta:
**,,Kádárnak mennie kell”.**

**3). 1988-ban Kádár elvesztette befolyását.**Megkapta ugyan az újonnan létrehozott pártelnöki tisztet, ez a pozíció azonban már nem jelentett valódi hatalmat.

**A pártállam bukása**

**4). Az ellenzék megmozdulásai mind gyakoribbá váltak.**A tüntetéseken hamarosan már politikai követelések is elhangoztak. **Ilyen körülmények között kezdődött meg 1989, a ,,csodák éve”.**Nagy lökést adott az átalakulásnak, hogy **Pozsgay Imre népfelkelésnek minősítette 1956-ot.
Ez döntő fordulatot jelentett.
Az MSZMP vezetői hamarosan engedélyezték pártok létrehozását.**Kiemelkedő esemény volt Nagy Imrének és mártírtársainak az újratemetése 1989 nyarán, kivégzésük 31. évfordulóján.

**A tárgyalásos forradalom**

**5). A nyár folyamán így megkezdődtek az ún. Nemzeti Kerekasztal tárgyalásai.**Ezeken alakították ki az átmenet forgatókönyvét.

**6).** Jelentősen átfogalmazták az alkotmányt, **biztosították** például az **állampolgári szabadságjogokat.
Az alaptörvényben rögzítették a többpártrendszert is.
1989. október 23-án kikiáltották a harmadik magyar köztársaságot.**

**7). Az államfőt azóta a parlament választja.**Időközben **az MSZMP kongresszusa határozott a párt megszüntetéséről**, illetve szociáldemokrata elveken történő új párttá alakulásáról.
**Így jött létre a Magyar Szocialista Párt (MSZP).**

 **A szabad választások**

**8). 1990 tavaszán választásokat tartottak, amelyet az MDF nyert meg.**
**Az új kormányt a párt vezetője, Antall József alakította meg az MDF**, a kisgazdák (**FKGP)** és a kereszténydemokraták (**KDNP**) **koalíció**jából.

**A rendszerváltás után**

**9). A politikai változásokat a gazdasági élet gyökeres átalakulása követte.** Az állami tulajdonú cégeket fokozatosan magánkézbe adták, a korábban veszteséges üzemeket bezárták.

**10). 1991-ben az utolsó szovjet katona is elhagyta az országot.
1999-benhazánk a NATO tagja lett.
2004-ben felvették Magyarországot az Európai Unióba is.**

**Fogalmak – Évszámok**

**MDF - Magyar Demokrata Fórum**

**SZDSZ - Szabad Demokraták Szövetsége**

**Fidesz - Fiatal Demokraták Szövetsége**

**Pozsgay Imre - politikus, egyetemi tanár**

**Nemzeti Kerekasztal – a változást, rendszerváltást akaró ellenzéki pártok
 tárgyalásai.**

**1989. október 23. – a harmadik köztársaság kikiáltásának időpontja.**

**MSZP - Magyar Szocialista Párt**

**FKGP – Független Kisgazda Párt;
 a 2. világháború után már részt vett a demokratikus
 választásokon, amelyet 1945-ben meg is nyert.**

**koalíció – a kormányalakítás miatt létrejött szövetsége a pártoknak.**

**Antall József - az első szabad választásokat megnyert MDF elnőke;
 1990-1993 között a Magyarország miniszterelnöke.**

**1991 – az utolsó orosz katona is elhagyja hazánkat.**

**1999 június 19. – Magyarország tagja lesz a NATO katonai szervezetének.**

**2004 – Magyarországot felvették az Európai Unióba.**